LIETUVOS AUTOMOBILIŲ SPORTO FEDERACIJA

LASF kroso komiteto posėdžio

PROTOKOLAS Nr. 2014-01

2014.03.13

LASF kroso komiteto posėdis pradėtas 2014.03.12 d. 17.00 val. Lietuvos automobilių sporto federacijoje, Draugystės g. 19-344, Kaune, baigtas 19:30 val.

Dalyvavo:

Komiteto nariai: Arvydas Galinis, Valdas Stankūnas, Zenonas Sinkevičius, Gintautas Ramanauskas, Giedrius Žunda.

**Nedalyvavo:** komiteto pirmininkas Aloyzas Jurdonas (pateikė nuomonę telefonu).

**Taip pat dalyvavo**: LASF generalinė sekretorė Rasa Jakienė.

Posėdžio pirmininkas – Giedrius Žunda

Posėdžio sekretorius – Giedrius Žunda

1. Darbotvarkės pristatymas ir tvirtinimas.

Pirmininkas pristatė LASF kroso komiteto posėdžio darbotvarkę:

1. Informacija apie „Rallycross Challenge Europe 2014“ varžybų etapą Vilkyčiuose. (A. Galinis)
2. 2014 m. Lietuvos automobilių rali-kroso čempionatas. (A. Galinis)
3. Kroso, rali-kroso atstovavimas „NEZ“. (G. Žunda, A. Galinis)
4. 2014 m. Baltijos šalių automobilių kroso čempionatas. (V. Stankūnas, Z. Sinkevičius)
5. Delegatų paskyrimas į 1 Baltijos šalių automobilių kroso čempionato etapą Latvijoje, Smiltene (A. Jurdonas)
6. 2014 m. Automobilių kroso varžybos “Regionų Taurė” reglamentai. (G. Žunda, Z. Sinkevičius)
7. 2014 m. Automobilių kroso varžybos “Regionų Taurė” kalendorius. (Z. Sinkevičius)
8. 2014 m. Automobilių kroso čempionato etapo galimybės Pavilkijo trasoje. (V. Stankūnas)
9. Dėl 3-5 metų kroso, rali-kroso perspektyvos: klasės, techn. reikalavimai, organizavimas ir pan. (G.Žunda)
10. Varžybų organizatorių reitingas. (G. Žunda)
11. Dėl bagių svorių patikslinimo.
12. Kiti klausimai

Siūlyta: Patvirtinti LAF kroso komiteto posėdžio darbotvarkę.

Bendru sutarimu siūlymui pritarta.

Nutarta: Patvirtinti LASF kroso komiteto posėdžio darbotvarkę:

* + - 1. Informacija apie „Rallycross Challenge Europe 2014“ varžybų etapą Vilkyčiuose. (A. Galinis)
      2. 2014 m. Lietuvos automobilių rali-kroso čempionatas. (A. Galinis)
      3. Kroso, rali-kroso atstovavimas „NEZ“. (G. Žunda, A. Galinis)
      4. 2014 m. Baltijos šalių automobilių kroso čempionatas. (V. Stankūnas, Z. Sinkevičius)
      5. Delegatų paskyrimas į 1 Baltijos šalių automobilių kroso čempionato etapą Latvijoje, Smiltene (A. Jurdonas)
      6. 2014 m. Automobilių kroso varžybos “Regionų Taurė” reglamentai. (G. Žunda, Z. Sinkevičius)
      7. 2014 m. Automobilių kroso varžybos “Regionų Taurė” kalendorius. (Z. Sinkevičius)
      8. 2014 m. Automobilių kroso čempionato etapo galimybės Pavilkijo trasoje. (V. Stankūnas)
      9. Dėl 3-5 metų kroso, rali-kroso perspektyvos: klasės, techn. reikalavimai, organizavimas ir pan. (G. Žunda)
      10. Varžybų organizatorių reitingas. (G. Žunda)
      11. Dėl bagių svorių patikslinimo.
      12. Kiti klausimai

1. KLAUSIMAS**. Informacija apie „Rallycross Challenge Europe 2014“ varžybų etapą Vilkyčiuose. (A. Galinis)**

Pasiruošimas varžyboms vyksta pagal planą. Šią savaitę bus FIA inspektorius inspektuos trasą. LR rali-kroso čempionatas kartu nevyks dėl techninių reikalavimų/reglamentų neatitikimų tarp LR čempionato ir Rallycross Challenge.

1. KLAUSIMAS**. 2014 m. Lietuvos automobilių rali-kroso čempionatas. (A. Galinis)**

Numatyti dveji etapai – Vilkyčių ir Bauskėje. A.Galinis informavo, kad 3-iąjį čempionato etapą galima būtų vykdyti Lenkijoje Torūnėje rugsėjo 19-21 d. Lenkijos organizatoriai tam neprieštarauja.

**Nuspręsta vienbalsiai: teikti LASF Tarybai organizuoti 3-iąjį čempionato etapą Lenkijoje Torūnėje rugsėjo 19-21 d.**

1. **KLAUSIMAS. Kroso, rali-kroso atstovavimas „NEZ“. (G. Žunda, A. Galinis)**

Šiuo metu NEZ rali-kroso komisijoje LASF kroso atstovu yra deleguotas Donatas Liesis. Kroso komitetas diskutavo, kad pasigenda informacijos apie NEZ rali-kroso komisijos darbą, sprendžiamus klausimus bei LASF poziciją šiais klausimais. Diskutuota, kad būtų naudinga kartą per ketvirtį (arba pagal poreikį) organizuoti susirinkimą su Donatu Liesiu, kuris pristatytų Kroso komitetui NEZ rali-kroso svarstomus klausimu, problemas bei aptartų/suderintų Kroso komiteto poziciją tais klausimais.

1. KLAUSIMAS**. 2014 m. Baltijos šalių automobilių kroso čempionatas. (V. Stankūnas, Z. Sinkevičius)**

V.Stankūnas informavo, kad Rygoje vyko pasiruošimo Baltijos šalių kroso čempionatui susirinkimas. Jo metu patvirtinti Baltijos šalių kroso čempionato reglamentai bei tech. Reikalavimai. Jie bus paskelbti LASF puslapyje vėliau. Bus vedama ir asmeninė ir komandinė šalių įskaita. Numatomi varžybų etapai bus – 2 Lietuvoje (Marijampolė ir Vilkyčiai), 2 Latvijoje (Smiltenė ir Bauskė). Tikslios datos bus paskelbtos LASF tinklalapyje.

1. KLAUSIMAS**. Delegatų paskyrimas į 1 Baltijos šalių automobilių kroso čempionato etapą Latvijoje, Smiltenė**

**Nuspręsta vienbalsiai: deleguoti kroso komiteto narius V.Stankūną ir Z.Sinkevičių.**

1. KLAUSIMAS**. 2014 m. Automobilių kroso varžybos “Regionų Taurė” reglamentai. (G. Žunda, Z. Sinkevičius)**

Aptarti 2014 metų automobilių kroso varžybos “Regionų Taurė” reglamentas ir tech. Reikalavimai. Po korekcijų siūloma patvirtinti reglamentus.

**Nuspręsta vienbalsiai: patvirtinti 2014 metų automobilių kroso varžybų “Regionų Taurė” reglamentą ir tech. Reikalavimus.**

1. KLAUSIMAS**. 2014 m. Automobilių kroso varžybos “Regionų Taurė” kalendorius. (Z. Sinkevičius)**

|  |  |  |
| --- | --- | --- |
| **Etapas** | **Vieta** | **Data** |
| I etapas | Marijampolė | 2014-05-11 |
| II etapas | Gargždai | 2014-05-31 |
| III etapas | Kupiškis | 2014-09-14 |
| IV etapas | Marijampolė | 2014-09-27 |

**Nuspręsta vienbalsiai: patvirtinti 2014 metų automobilių kroso varžybų “Regionų Taurė” kalendorių.**

1. **KLAUSIMAS. 2014 m. Automobilių kroso čempionato etapo galimybės Pavilkijo trasoje. (V. Stankūnas)**

Gautas Motorsport LT prašymas organizuoti R.Barkausko vardo V-ąjį kroso čempionato etapą Pavilkijyje.

**Nuspręsta vienbalsiai: suteikti Motorsport LT teisę organizuoti R.Barkausko vardo V-ąjį kroso čempionato etapą Pavilkijyje.**

1. KLAUSIMAS**. Dėl 3-5 metų kroso, rali-kroso perspektyvos: klasės, techn. reikalavimai, organizavimas ir pan. (G. Žunda)**

Kroso komiteto strateginiai planai pradėti 2010 metais baigiami įgyvendinti ir numatomi baigti 2014 metais. Siūloma iš naujo inicijuoti diskusiją dėl naujo strateginio plano rengimo rali-kroso ir kroso čempionatams. Kaip galima strategijos kryptis diskutuota apie galimybę 2015 metais organizuoti kroso čempionatą su rali-kroso čempionato elementais, pvz. 2 etapai kroso trasose, kiti 2 etapai rali kroso trasose. Idėja palaikyta ir toliau bus diskutuojama. Aptartos įvairios galimybės dėl rali-kroso bei kroso viešinimo. Taip pat aptarta galimybė įsteigti naują mono klasę.

1. KLAUSIMAS. **Varžybų organizatorių reitingas. (G. Žunda)**

Kroso komitetas savo strategijoje buvo numatęs, kad varžybų organizatoriai bei jų trasos būtų reitinguojamos ir pagal reitingų rezultatus trasos būtų inspektuojamos atitinkamu dažniu.

Siūlomas sekantis organizatorių bei jų trasų vertinimo pavyzdys bei kriterijai.

|  |  |  |
| --- | --- | --- |
| **Kriterijus** | **Vertinimas** | **Komitetas atsakingas už galutinių kriterijų pateikimą** |
| Trasos saugumo reikalavimų atitikimas | 1 balas – žemas  2 balai – vidutinis  3 aukštas – aukštas | SVO komitetas |
| Trasos infrastruktūros kokybė | 1 balas – žema  2 balai – vidutinė  3 aukštas – aukšta | SVO komitetas/Kroso komitetas |
| Varžybų organizavimo kokybė | 1 balas – žema  2 balai – vidutinė  3 aukštas – aukšta | Kroso komitetas |

Bendras organizatoriaus reitingas gaunamas sudėjus visus tris parametrus.

|  |  |  |
| --- | --- | --- |
| **Organizatoriaus reitingas** | **Surinkti balai** | **Inspektavimo periodas** |
| Aukštas | 8-9 + trasos saugumas ne mažiau 2 balų | Kartą į 2 metus |
| Vidutinis | 6-7 + trasos saugumas ne mažiau 2 balų | Kartą į 1 metus |
| Žemas | 1-5 | Prieš kiekvienas varžybas |

Siūloma pateikti Kroso komiteto pasiūlymą SVO komitetui ir įsteigti darbinę Kroso bei SVO komitetų grupę (po 2 narius iš kiekvieno) varžybų organizatoriaus reitingavimui nustatyti.

1. KLAUSIMAS**. Dėl bagių svorių patikslinimo.**

A.Galinis informavo, kad atsiradus naujiems bagių tipams (pvz. 2 varikliai ir t.t.) LR čempionate reikalinga įteisinti naujus svorius, kad būtų įgyvendintas lygiateisiškumo principai varžybose.

G.Žunda turėtų paruošti techninių reikalavimų išaiškinimą ir po Kroso komiteto peržiūros jis būtų patvirtintas.

**Nuspręsta vienbalsiai: įpareigoti G.Žundą paruošti techninių reikalavimų išaiškinimą ir jį patvirtinti.**

1. KLAUSIMAS**. Kiti klausimai**

Papildomų klausimų nebuvo svarstyta.

Viso protokolo lapų: keturi .

Posėdžio pirmininkas ir sekretorius Giedrius Žunda